*Tämä artikkeli käsittelee ruotsalaista jääkiekkoilijaa. Häntä ei tule sekoittaa suomalaiseen jääkiekkoilijaan Niklas Bäckströmiin.*

**Lars Nicklas Bäckström** (s. 23. marraskuuta 1987 Gävle, Ruotsi) on ruotsalainen jääkiekkoilija ja Stanley Cup -voittaja, joka edustaa NHL-liigassa pelaavaa Washington Capitalsia.

Ura
---

### Seuraura

Bäckströmin kasvattajaseura on Valbo. Ammattilaisuransa hän aloitti kaudella 2004–2005 Ruotsin Elitserienin Brynäsissä. NHL:ään Bäckströmin varasi Washington Capitals vuoden 2006 varaustilaisuuden ensimmäisellä kierroksella numerolla neljä. Varauksen aikaan hän oli viidenneksi korkeimmalla numerolla NHL:ään varattu ruotsalainen. Kolmen Brynäs-kauden jälkeen Bäckström siirtyi Washingtoniin kesällä 2007. Bäckström aloitti Capitals-uransa komeilla pisteillä 14+55 ja oli Capitalsin toiseksi paras pistemies Aleksandr Ovetškinin jälkeen. Bäckström pääsi myös pelaamaan tulokaskaudellaan pudotuspelejä, mutta Philadelphia Flyers tiputti Washingtonin voitoin 4–3 ensimmäisellä kierroksella. Toisella kaudellaan Bäckström vain nosti pistetilastojaan tehden runkosarjassa tehot 22+66. Osittain siihen vaikutti myös pääseminen samaan ketjuun Aleksandr Ovetškinin kanssa, mutta Bäckströmin loistavat kiekonkäsittelytaidot ja syötöt oltiin huomattu jo ensimmäisellä kaudella. Washington pääsi jälleen pudotuspeleihin ja Bäckström keräsi kelpo tehot 3+12 14 ottelussa. Kolmannella kaudellaan Bäckström jälleen nosti pistetilastojaan merkittävästi. Hänestä tuli vasta toinen pelaaja Capitals-historiassa, joka on tehnyt kauden aikana 30 maalia ja 60 syöttöä. Bäckström päätti runkosarjan komeilla lukemilla 33+68. Washington pelasi jälleen pudotuspeleissä, mutta joukkue putosi katastrofaalisesti Montreal Canadiensia vastaan voitoin 4–3. Bäckström teki Montrealia vastaan uransa ensimmäisen pudotuspelihattutempun.

Nicklas Bäckström Washington Capitalsin pelissä vuonna 2009.
Tammikuussa 2020 Bäckström teki viiden vuoden jatkosopimuksen Capitalsin kanssa.

### Maajoukkueura

Ensimmäisen ottelunsa Ruotsin maajoukkueessa Bäckström pelasi 6. huhtikuuta 2006 Norjaa vastaan. Myöhemmin samana keväänä hän oli mukana voittamassa maailmanmestaruutta Latvian MM-kilpailuissa. Bäckström pelasi turnauksen neljä viimeistä ottelua ja nostettiin suoraan ykkösketjuun Henrik Zetterbergin ja Johan Franzénin rinnalle. Hänestä tuli näin 18 vuoden ja kuuden kuukauden ikäisenä nuorin Ruotsia maailmanmestaruuskilpailuissa edustanut pelaaja ja samalla nuorin ruotsalainen maailmanmestari.*lähde?*

Bäckström oli mukana Ruotsin maajoukkueessa Sotšin olympialaisissa 2014. Hänet suljettiin kuitenkin kilpailusta, kun hän antoi positiivisen dopingnäytteen turnauksen aikana. Bäckströmin mukaan näytteestä löytynyt pseudoefedriini oli peräisin hänen vuosia käyttämästään allergialääkkeestä. KOK:n päätöksellä hän sai kuitenkin Ruotsin saavuttaman hopeamitalin. Olympiakomitea oli ilmoittanut aiemmin keväällä, että rike olisi sisältänyt riittävät perustelut rangaistukselle. KOK kuitenkin myönsi mitalin Bäckströmille hänen yhteistyönsä ja maajoukkueen lääkärin osallisuuden seurauksena. Mitali annettiin Ruotsin jääkiekkoliiton haltuun. Bäckström edusti myös Ruotsia World Cupissa vuonna 2016, tuolloin Ruotsi putosi välieriässä Euroopan yhdistelmäjoukkueelle numeroin 3–2. Bäckström oli myös voittamassa mm kultaa vuonna 2017 jolloin hän teki muun muassa ratkaisevan rankkari osuman Kanadaa vastaan.

Muuta
-----

Bäckströmin isä Anders Bäckström on entinen jääkiekkoilija, joka pelasi koko kymmenen kautta kestäneen uransa Brynäsissä. Myös hänen vanhempi veljensä Kristoffer Bäckström on jääkiekkoilija. Bäckströmin äiti Catrin Bäckström on syntynyt Suomessa ja pelannut käsipalloa Ruotsissa ja Suomessa.*lähde?*

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | Brynäs IF | Elitserien | 19 | 0 | 0 | 0 | 2 |  |  |  |  |  |  |  |  |  |  |  |
| 2005–2006 | Brynäs IF | Elitserien | 46 | 10 | 16 | 26 | 30 | 4 | 1 | 0 | 1 | 2 |  MM | 4 | 0 | 0 | 0 | 0 |
| 2006–2007 | Brynäs IF | Elitserien | 45 | 12 | 28 | 40 | 46 | 7 | 3 | 3 | 6 | 6 |  MM | 9 | 1 | 5 | 6 | 4 |
| 2007–2008 | Washington Capitals | NHL | 82 | 14 | 55 | 69 | 24 | 7 | 4 | 2 | 6 | 2 |  MM | 9 | 3 | 4 | 7 | 2 |
| 2008–2009 | Washington Capitals | NHL | 82 | 22 | 66 | 88 | 46 | 14 | 3 | 12 | 15 | 8 |  |  |  |  |  |  |
| 2009–2010 | Washington Capitals | NHL | 82 | 33 | 68 | 101 | 50 | 7 | 5 | 4 | 9 | 4 | OK | 4 | 1 | 5 | 6 | 0 |
| 2010–2011 | Washington Capitals | NHL | 77 | 18 | 47 | 65 | 40 | 9 | 0 | 2 | 2 | 4 |
| 2011–2012 | Washington Capitals | NHL | 42 | 14 | 30 | 44 | 24 | 13 | 2 | 6 | 8 | 18 | MM | 2 | 0 | 1 | 1 | 0 |
| 2012–2013 | OHK Dinamo Moskova | KHL | 19 | 10 | 15 | 25 | 10 | – | – | – | – | – |
|  | Washington Capitals | NHL | 48 | 8 | 40 | 48 | 20 | 7 | 1 | 2 | 3 | 0 |
| 2013–2014 | Washington Capitals | NHL | 82 | 18 | 61 | 79 | 54 | – | – | – | – | – | OK | 5 | 0 | 4 | 4 | 0 |
| 2014–2015 | Washington Capitals | NHL | 82 | 18 | 60 | 78 | 40 | 14 | 3 | 5 | 8 | 2 |
| 2015–2016 | Washington Capitals | NHL | 75 | 20 | 50 | 70 | 36 | 12 | 2 | 9 | 11 | 8 |
| 2016–2017 | Washington Capitals | NHL | 82 | 23 | 63 | 86 | 38 | 13 | 6 | 7 | 13 | 2 | WCup | 4 | 2 | 2 | 4 | 2 |
|  |  |  |  |  |  |  |  |  |  |  |  |  | MM | 5 | 3 | 4 | 7 | 8 |
| 2017–2018 | Washington Capitals | NHL | 81 | 21 | 50 | 71 | 46 | 20 | 5 | 18 | 23 | 6 |
| 2018–2019 | Washington Capitals | NHL | 80 | 22 | 52 | 74 | 30 | 7 | 5 | 3 | 8 | 4 |
| 2019–2020 | Washington Capitals | NHL | 61 | 12 | 42 | 54 | 14 | 5 | 0 | 1 | 1 | 0 |
| 2020–2021 | Washington Capitals | NHL | 55 | 15 | 38 | 53 | 14 | 5 | 0 | 1 | 1 | 0 |
| 2021–2022 | Washington Capitals | NHL | 47 | 6 | 25 | 31 | 12 | 6 | 2 | 4 | 6 | 4 |
| 2022–2023 | Washington Capitals | NHL | 39 | 7 | 14 | 21 | 14 | – | – | – | – | – |
| NHL yhteensä | 1097 | 271 | 761 | 1032 | 502 | 139 | 38 | 76 | 114 | 62 |
| Elitserien yhteensä | 110 | 22 | 44 | 66 | 78 | 11 | 4 | 3 | 7 | 8 |

Saavutukset
-----------

* Stanley Cup: 2018
* MM-kulta: 2006, 2017
* Alle 18-vuotiaiden MM-pronssi: 2005
* Elitserienin vuoden tulokas: 2005–2006
* Olympiahopea: 2014

Lähteet
-------

* Nicklas Bäckström *Elite Prospects*. Everysport Media Group AB.  (englanniksi)

### Viitteet

1. ↑   Bäckströmiä korkeammalla vuorolla oli varattu ainoastaan Mats Sundin (1.), Daniel Sedin, Victor Hedman (2.) ja Henrik Sedin (3.).
2. ↑
3. ↑  Tammilehto, Teemu: Ruotsin olympiakomitealta vahvistus: Bäckström kärysi allergialääkkeestä *Yle Urheilu*.  23.2.2014. Viitattu 24.2.2014.
4. ↑  Sotshissa kärynnyt Bäckström saa mitalinsa – KOK ei rankaise *Yle Urheilu*.  14.3.2014. Viitattu 14.3.2014.
5. ↑  Strozyk, Matias: Dopingista kärynnyt Tre Kronor -hyökkääjä saa olympiamitalinsa *yle.fi*.  10.8.2014. Yleisradio Oy.  "Ruotsalaisen yhteistyö sekä maajoukkueen lääkärin osallisuus tapauksessa saivat kuitenkin KOK:n säilyttämään Bäckströmin hopeamitalistien nimilistalla." Viitattu 22.3.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nicklas Bäckström**.
* Nicklas Bäckström Washington Capitalsin sivustolla (Arkistoitu – Internet Archive) (englanniksi)
* Nicklas Bäckström nhlfinns.com -sivustolla (englanniksi)

|  |  |  |
| --- | --- | --- |
| Edeltäjä:**Henrik ZetterbergAlexander Steen** | **Viking Awardin voittaja**20092015 | Seuraaja:**Henrik SedinErik Karlsson** |